ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της άδειας λειτουργίας και εκμετάλλευσης του πολιτικού αεροδρομίου ελαφρών
αεροσκαφών Αμυγδαλεώνα Δήμου Καβάλας της
εταιρίας Egnatia Aviation ΕΠΕ, με την ονομασία
«KAVALA/AMYGDALEON “LYDIA”».
Mετονομασία του Εργαστηρίου Πληροφορικής
του Τμήματος Ρωσικής Γλώσσας και Φιλολογίας
και Σλα­βικών Σπουδών της Φιλοσοφικής Σχολής
του Εθνικού και Καποδιστριακού Πανεπιστημίου
Αθηνών.
Έγκριση υπερωριακής απασχόλησης προσωπικού της Δημοτικής Επιχείρησης Ύδρευσης Αποχέ-
τευσης Ωραιοκάστρου (ΔΕΥΑΩ) έτους 2025.
Καθιέρωση υπερωριακής απασχόλησης υπαλλήλων της Δ.Ε.Υ.Α. Παιονίας έτους 2025.
ΑΠΟΦΑΣΕΙΣ
Αριθμ. 14
(1)
Τροποποίηση της άδειας λειτουργίας και εκμετάλλευσης του πολιτικού αεροδρομίου ελαφρών
αεροσκαφών Αμυγδαλεώνα Δήμου Καβάλας της
εταιρίας Egnatia Aviation ΕΠΕ, με την ονομασία
«KAVALA/AMYGDALEON “LYDIA”».
Ο ΔΙΟΙΚΗΤΗΣ
ΤΗΣ ΑΡΧΗΣ ΠΟΛΙΤΙΚΗΣ ΑΕΡΟΠΟΡΙΑΣ
Έχοντας υπόψη:
1. Τον ν. 4757/2020 «Σύσταση, λειτουργία και αρμοδιότητες Αρχής Πολιτικής Αεροπορίας, ρύθμιση ζητημάτων
Υπηρεσίας Πολιτικής Αεροπορίας και άλλες διατάξεις
αρμοδιότητας του Υπουργείου Υποδομών και Μεταφορών» (Α’ 240) και ιδίως την περ. ε’ της παρ. 3 του άρθρου
7, την παρ. 2 και την περ. ιγ’ της παρ. 3 του άρθρου 12 και
την περ. ι’ της παρ. 1 του άρθρου 51 αυτού.
2. Το από 15-08-2020 π.δ. «Διορισμός Διοικητή της
Αρχής Πολιτικής Αεροπορίας» (Υ.Ο.Δ.Δ. 662).
3. Την υπ’ αρ. 208916/30.7.2021 απόφαση του Υπουργού Υποδομών και Μεταφορών «Διορισμός μελών Εκτε-
λεστικού Συμβουλίου της Αρχής Πολιτικής Αεροπορίας
(Α.Π.Α.)» (Υ.Ο.Δ.Δ. 659).
4. Την υπ’ αρ. 233749/2.09.2021 απόφαση του Υπουργού Υποδομών και Μεταφορών «Συγκρότηση σε σώμα
του Εκτελεστικού Συμβουλίου της Αρχής Πολιτικής Αεροπορίας (Α.Π.Α.)» (Υ.Ο.Δ.Δ. 767).
5. Την υπό στοιχεία ΑΠΑ/31639/17.11.2023 απόφαση
του Εκτελεστικού Συμβουλίου της Αρχής Πολιτικής Αεροπορίας «Οργανισμός της Αρχής Πολιτικής Αεροπορίας
(Α.Π.Α.)» (Β’ 6692) και ιδίως την περ. γ της παρ. 5 και την
περ. α της παρ. 6 του άρθρου 11 του Κεφαλαίου Γ’ αυτής.
6. Τον ν. 1815/1988 «Κύρωση του Κώδικα Αεροπορικού
Δικαίου» (Α’ 250).
7. Το π.δ. 158/2002 «Ίδρυση, κατασκευή, εξοπλισμός
οργάνωση, διοίκηση, λειτουργία και εκμετάλλευση
πολιτικών αερολιμένων από φυσικά πρόσωπα, νομικά
πρόσωπα ιδιωτικού δικαίου και Οργανισμούς Τοπικής
Αυτοδιοίκησης» (Α’ 137).
8. Το DOC 8168 - OPS 611 Vol II του ICAO «Procedures
for air navigation services-aircraft operations».
9. Τα περιλαμβανόμενα στο Παράρτημα 14 της Σύμβασης του Σικάγο, που ενσωματώθηκε στην Εθνική Νομο-
θεσία με την υπό στοιχεία ΥΠΑ/Δ2/33387/10002/30-082007 (Β’ 1816) απόφαση του Διοικητή ΥΠΑ.
10. Την υπό στοιχεία ΥΠΑ/Δ3/Γ/35526/8161/01-092008 απόφαση Διοικητή ΥΠΑ «Έγκριση Κανονισμού
Πυρασφάλειας για αεροδρόμια, ελικοδρόμια και πεδία
προσγειώσεων αεροσκαφών» (Β’ 1810)
11. Την υπό στοιχεία ΥΠΑ/Δ3/Γ/12041/2861/03.06.2011
απόφαση Διοικητή ΥΠΑ «Έγκριση Κανονισμού Ανεφοδιασμού αεροσκαφών με καύσιμα σε αεροδρόμια»(Β’ 1109).
12. Την υπό στοιχεία ΥΠΑ/Δ3/26080/19.01.1996 απόφαση
Διοικητή ΥΠΑ «Κανονισμός εγκαταστάσεων αποθήκευσης
και διακίνησης υγρών καυσίμων σε αεροδρόμια» (Β’ 43).
13. Την υπό στοιχεία ΥΠΑ/Δ2/1614/514/14-1-2008
απόφαση Διοικητή ΥΠΑ Παράρτημα (ΑNNEX) 2 της
Σύμβασης του Σικάγο «Κανόνες Αέρος (Rules of the Air)».
14. Το υπό στοιχεία ΓΕΑ/Γ2/4 Φ.900/ΑΔ.2555/Σ.488/
04.03.2022 έγγραφο του Γενικού Επιτελείου Αεροπορίας περί έγκρισης εργασιών από την εταιρεία EGNATIA
AVIATION στο πλαίσιο της Σύμβασης 32/2021 ΜΤΑ εκμίσθωσης ελεύθερων χώρων του Α/Δ Αμυγδαλεώνα
Καβάλας.
15. Την από 17.02.2023 υπ’ αρ. 37/2022 αίτηση της
εταιρίας Egnatia Aviation ΕΠΕ, περί εγκρίσεως εγκατάΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1872
17.04.2025 14:26:48
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1872/15.04.2025
στασης και λειτουργίας πάρκου καυσίμων στο Αεροδρόμιο Αμυγδαλεώνα Καβάλας.
16. Το υποβληθέν διάγραμμα αεροδρομίου (Αerodrome
Chart) με την πλήρη αποτύπωση του αεροδρομίου.
17. Το υποβληθέν, από την εταιρία Egnatia Aviation
ΕΠΕ, Εγχειρίδιο Λειτουργίας Αεροδρομίου με τα συνοδευτικά εγχειρίδια Επιχειρησιακών Διαδικασιών (SOP’s),
το οποία είναι επαρκώς αναλυτικά και τεκμηριωμένα
και σύμφωνα με τις διαδικασίες που προβλέπονται για
τον ανεφοδιασμό των αεροσκαφών (Part E Section
15.2-Safety during Refueling Operations).
18. Την υπό στοιχεία ΑΠΑ/13151/15.04.2024 έγκριση
αναθεώρησης Μ.Ο.Ε. του φορέα συντήρησης της εταιρείας Egnatia Aviation EL.145.0086, EGN-145 Issue 1/
rev 10 και υπό στοιχεία ΑΠΑ/13239/15.04.2024 έγκριση
αναθεώρησης CAME του εγχειριδίου Λειτουργιών Φορέα
Διαχείρισης με EL.CAMO.0023, EGN-CAME Issue 1/rev 3.
19. Το υπ’ αρ. 964479/27.02.2024 πιστοποιητικό ενεργητικής πυροπροστασίας του Σταθμού Καυσίμου Αερο-
λιμένα Αμυγδαλεώνα Καβάλας του Αρχηγείου Πυροσβεστικού Σώματος/Πυροσβεστικής Υπηρεσίας Καβάλας.
20. Την υπό στοιχεία ΑΠΑ/14782/23.12.2022 (Β’ 7013)
άδεια λειτουργίας - εκμετάλλευσης πολιτικού αεροδρομίου ελαφρών αεροσκαφών στον χώρο του Αεροδρο-
μίου Αμυγδαλεώνα στον Δήμο Καβάλας της Περιφερειακής Ενότητας Καβάλας, της Περιφέρειας Ανατολικής
Μακεδονίας και Θράκης, στην εταιρία Egnatia Aviation
ΕΠΕ, με την ονομασία «KAVALA/AMYGDALEON “LYDIA”».
21. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Εγκρίνεται η τροποποίηση και συμπλήρωση της υπό
στοιχεία ΑΠΑ/14782/23.12.2022 (Β’ 7013) απόφασης χορήγησης άδειας λειτουργίας - εκμετάλλευσης πολιτικού
αεροδρομίου ελαφρών αεροσκαφών στο χώρο του Αεροδρομίου Αμυγδαλεώνα στο Δήμο Καβάλας της Περιφερει-
ακής Ενότητας Καβάλας, της Περιφέρειας Ανατολικής Μακεδονίας και Θράκης, στην εταιρεία Egnatia Aviation ΕΠΕ με
την ονομασία “KAVALA/AMYGDALEON ‘LYDIA‘”» (Β’ 7013).
Ειδικότερα, προστίθεται περίπτωση 3.15 στο στοιχείο
3 του διατακτικού της ανωτέρω αποφάσεως «Στοιχεία
και φυσικά χαρακτηριστικά του αεροδρομίου», ως εξής:
«3.15 Υπάρχει εγκατεστημένη υποδομή παροχής
καυσίμου (πάρκο καυσίμων) για τον ανεφοδιασμό των
αεροσκαφών».
Κατά τα λοιπά ισχύει η υπό στοιχεία ΑΠΑ/14782/
23.12.2022 απόφαση.
Η παρούσα απόφαση θα πρέπει σε κάθε έλεγχο να βρίσκεται στο χώρο του αεροδρομίου και να επιδεικνύεται
σε κάθε αρμόδιο σύμφωνα με την κείμενη νομοθεσία.
Η απόφαση αυτή ανακαλείται ελεύθερα χωρίς καμία
επιβάρυνση της Α.Π.Α. ή/και του δημοσίου.
Η παρούσα απόφαση ισχύει από την δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Σπάτα, 23 Δεκεμβρίου 2024
Ο Διοικητής
ΧΡΗΣΤΟΣ ΤΣΙΤΟΥΡΑΣ
Αριθμ. απόφ. 270
(2)
Mετονομασία του Εργαστηρίου Πληροφορικής
του Τμήματος Ρωσικής Γλώσσας και Φιλολογίας
και Σλαβικών Σπουδών της Φιλοσοφικής Σχολής
του Εθνικού και Καποδιστριακού Πανεπιστημίου Αθηνών.
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Το άρθρο 46 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α΄ 141).
2. Το άρθρο 15 του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών», Γεωπονικού Πανεπιστημίου Αθηνών, Πανεπιστημίου Θεσσαλίας
με τα Τ.Ε.Ι. Θεσσαλίας και Στερεάς Ελλάδας, Παλλημνιακό
Ταμείο και άλλες διατάξεις» (Α΄ 13).
3. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α΄ 124).
4. Την υπ’ αρ. 99/27-7-2015 πρυτανική πράξη «Ίδρυση Εργαστηρίου Πληροφορικής στο Τμήμα Σλαβικών
Σπουδών της Φιλοσοφικής Σχολής και έγκριση του εσωτερικού κανονισμού λειτουργίας του» (Β΄ 1650/2015) και
(διόρθωση σφάλματος Β΄1856/2015).
5. Την από 25-7-2024 απόφαση της Συνέλευσης του
Τμήματος Ρωσικής Γλώσσας και Φιλολογίας και Σλαβικών Σπουδών
6. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
7. Το γεγονός ότι η μετονομασία του Εργαστηρίου
Πληροφορικής του Τμήματος Ρωσικής Γλώσσας και Φιλολογίας και Σλαβικών Σπουδών δεν προκαλεί δαπάνη
σε βάρος του τακτικού προϋπολογισμού ή της κρατικής
επιχορήγησης του Ιδρύματος, αποφασίζει:
Τη μετονομασία του Εργαστηρίου Πληροφορικής του
Τμήματος Ρωσικής Γλώσσας και Φιλολογίας και Σλαβικών Σπουδών της Φιλοσοφικής Σχολής του Εθνικού και
Καποδιστριακού Πανεπιστημίου Αθηνών, όπως αυτό
ιδρύθηκε με την υπ’ αρ. 99/27-7-2015 πρυτανική πράξη
(Β΄ 1650 και διόρθωση σφάλματος Β΄1856/2015), σε
«Εργαστήριο Πληροφορικής - Αγγελική Παπαγεωργίου».
Κατά τα λοιπά ισχύει η υπ’ αρ. 99/27-7-2015 πρυτανική
πράξη.
Η απόφαση αυτή να δημοσιευθεί στην Εφημερίδα της
Κυβερνήσεως.
Aθήνα, 17 Μαρτίου 2025
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1872/15.04.2025
Αριθμ. απόφ. 148/2024
(3)
Έγκριση υπερωριακής απασχόλησης προσωπικού της Δημοτικής Επιχείρησης Ύδρευσης Απο-
χέτευσης Ωραιοκάστρου (ΔΕΥΑΩ) έτους 2025.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ
ΥΔΡΕΥΣΗΣ ΑΠΟΧΕΤΕΥΣΗΣ ΩΡΑΙΟΚΑΣΤΡΟΥ
Έχοντας υπόψη:
1. Το άρθρο 20 του ν. 4354/2015 (Α’ 176).
2. Την υπό στοιχεία 2/31029/ΔΕΠ/6-5-2016 (ΑΔΑ: ΩΛ9ΣΗ-0ΝΜ) εγκύκλιο του Γ.Λ.Κ.
3. Τον Οργανισμό Εσωτερικής Υπηρεσίας της ΔΕΥΑΩ.
4. Τον ν. 1069/1980.
5. Την πρόβλεψη σχετικών πιστώσεων στον προϋπολογισμό του έτους 2025 της ΔΕΥΑΩ.
6. Την επιβεβλημένη και επιτακτική ανάγκη, λόγω
ιδιαιτερότητας και εξαιρετικότητας των παρεχόμενων
υπηρεσιών, για πρόσθετη υπερωριακή απογευματινή
απασχόληση έτους 2025, ώστε να διασφαλιστεί η συνεχής, τακτική, εύρυθμη, ασφαλής και αποτελεσματική
λειτουργία των υπηρεσιών και των δικτύων της ΔΕΥΑΩ.
7. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Εγκρίνει την υπερωριακή εργασία εργασίμων ημερών
μέχρι την 22η ώρα, 8 υπαλλήλων ήτοι 4 υπαλλήλων που
απασχολούνται στα δίκτυα ύδρευσης-αποχέτευσης,
στα αντλιοστάσια και στην Ε.Ε.Λ. και μέχρι 120 ώρες το
εξάμηνο για κάθε εργαζόμενο για το έτος 2025, για την
απρόσκοπτη λειτουργία των δικτύων ύδρευσης-αποχέτευσης, των αντλιοστασίων και της Ε.Ε.Λ., την άμε-
ση αποκατάσταση διακοπών και βλαβών του δικτύου
ύδρευσης, για την αδιάκοπη υδροδότηση των δημοτών
καθώς και την αποκατάσταση των βλαβών των δικτύων
αποχέτευσης, για την πρόληψη πρόκλησης ζημιών από
εκροές λυμάτων και προστασία της δημόσιας υγείας και
4 υπαλλήλων που απασχολούνται στα γραφεία και ασχολούνται με τις διοικητικές εργασίες για την απρόσκοπτη
λειτουργία των δικτύων ύδρευσης-αποχέτευσης, των
αντλιοστασίων και της Ε.Ε.Λ
Τα παραπάνω αναφερόμενα όρια αριθμού υπαλλήλων
και ωρών απασχόλησης είναι τα ανώτερα και δύναται
να πραγματοποιηθούν μόνο εφόσον το επιβάλουν οι
ανάγκες της ΔΕΥΑΩ.
Επιτρέπεται η εναλλάξ απασχόληση των υπαλλήλων,
με την προϋπόθεση ότι σε καμία περίπτωση δεν θα γίνει η υπέρβαση του ανώτατου αριθμού των ωρών ανά
υπάλληλο.
Η αμοιβή του προσωπικού για την υπερωριακή απασχόλησή του μέχρι την 22η ώρα θα είναι κάθε φορά η
προβλεπόμενη από την ισχύουσα νομοθεσία.
Η δαπάνη των ανωτέρω σχετικών αποζημιώσεων
υπολογίζεται σε 6.000 € η οποία έχει προβλεφθεί και θα
βαρύνει τον Κ.Α. 60.00.02.0000 «Αμοιβές υπερωριακής
απασχόλησης» ποσού 6.000,00 €, του προϋπολογισμού
της ΔΕΥΑΩ του έτους 2025.
Η απόφαση αυτή να δημοσιευθεί στην Εφημερίδα της
Κυβερνήσεως.
Μελισσοχώρι, 23 Δεκεμβρίου 2024
Η Πρόεδρος
ΟΛΓΑ ΓΑΒΟΤΣΗ
Ι
Αριθμ. απόφ. 9/2025
(4)
Καθιέρωση υπερωριακής απασχόλησης υπαλλήλων της Δ.Ε.Υ.Α. Παιονίας έτους 2025.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - ΑΠΟΧΕΤΕΥΣΗΣ ΠΑΙΟΝΙΑΣ
Έχοντας υπόψη:
1. Το άρθρο 20 του ν. 4354/2015 (Α’ 176),
2. τον ν. 1069/1980 (Α΄191),
3. τον ν. 4412/2016 (Α΄ 147),
4. τις ανάγκες της ΔΕΥΑΠ,
5. το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υποχρέωση καταχώρισης στο ΕΜΔΔ - ΜΙΤΟΣ, αποφάσισε ομόφωνα:
Εγκρίνει την υπερωριακή απασχόληση του προσωπικού της Δ.Ε.Υ.Α. Παιονίας (συνολικά 7 άτομα), οι αρμοδιότητες
των οποίων εμπίπτουν στα άρθρα 28, 29 και 31 του Οργανισμού Εσωτερικής Υπηρεσίας που αφορούν υπαλλήλους
των συνεργείων συντήρησης Ύδρευσης και Αποχέτευσης και συντήρησης Η/Μ εξοπλισμού, ως ακολούθως:
Ειδικότητες
Αριθμός
Εργαζομένων
Εργασία απογευματινή
εργασίμων ημερών
ανά εξάμηνο 2025 (ώρες)
Εργασία νυχτερινή
εργασίμων ημερών
ανά εξάμηνο 2025
(ώρες)
Εργασία ημερήσια
ή νυχτερινή Κυριακών και
εξαιρέσιμων ημερών
ανά εξάμηνο 2025 (ώρες)
Δ.Ε. ΗΛΕΚΤΡΟΛΟΓΩΝ
Δ.Ε ΥΔΡΑΥΛΙΚΩΝ
Δ.Ε. ΧΕΙΡΙΣΤΕΣ ΜΗΧΑΝΗΜΑΤΩΝ
Υ.Ε ΕΡΓΑΤΕΣ
Σύνολο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1872/15.04.2025
Τα παραπάνω αναφερόμενα όρια αριθμού εργαζομένων και ωρών απασχόλησης είναι τα ανώτερα δυνατά και
δύναται να πραγματοποιηθούν μόνο εφόσον το επιβάλλουν οι ανάγκες της Δ.Ε.Υ.Α. Παιονίας, είναι δε δυνατή η
εναλλάξ απασχόληση των υπαλλήλων, με την προϋπόθεση ότι σε καμία περίπτωση δεν θα γίνει η υπέρβαση
του ανώτατου αριθμού των ωρών ανά υπάλληλο.
Οι υπερωρίες κάθε μήνα θα πιστοποιούνται με κατάσταση του Υπευθύνου του αρμόδιου τμήματος, ο οποί-
ος έχει και την αρμοδιότητα κατανομής των ανωτέρω
ωρών και θα εγκρίνονται από το Γενικό Διευθυντή της
επιχείρησης.
Σύμφωνα με τον ΟΕΥ της ΔΕΥΑ Παιονίας [«Οργανισμός Εσωτερικής Υπηρεσίας της Δημοτικής Επιχείρη-
σης Ύδρευσης - Αποχέτευσης Παιονίας (Δ.Ε.Υ.Α.Π.) του
Δήμου Παιονίας», Β’ 1990/2012)] ο υπεύθυνος του Διοικητικού Τμήματος θα μεριμνά για την πιστή εφαρμογή
του ωραρίου και θα συντάσσει τον προγραμματισμό
υπερωριακής απασχόλησης του προσωπικού.
Η δαπάνη που θα προκληθεί θα καλυφθεί από τις πιστώσεις του προϋπολογισμού του έτους 2025 και ειδικό-
τερα από τον ΚΑ 60-00 ΑΜΟΙΒΕΣ ΕΜΜΙΣΘΟΥ ΠΡΟΣΩΠΙΚΟΥ και ΚΑ 60-03 ΕΡΓΟΔΟΤΙΚΕΣ ΕΙΣΦΟΡΕΣ ΕΜΜΙΣΘΟΥ
ΠΡΟΣΩΠΙΚΟΥ.
Η απόφαση αυτή θα δημοσιευθεί στην Εφημερίδα της
Κυβερνήσεως.
Πολύκαστρο, 7 Φεβρουαρίου 2025
Ο Πρόεδρος
ΤΡΙΑΝΤΑΦΥΛΛΟΣ ΝΑΛΠΑΝΤΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201872.pdf | Tokens: 12839]